Kukkaissalko
Liittons’ uudistaneet aikoo olla
 juhannusna iloissaan.
 Oiva salko on jo kartanolla,
 lehtimaja laitetaan.

 «Pojat, tänne perustusta luomaan,
 vankkaan seisköön ylös aikova»,
 huusi Eetu, puolestansa tuomaan
 rientäin paatta suurinta.

 Salko morsioksi puetahan
 helyin, nauhoin, kukkasin.
 Ylös latvaan seppel sidotahan,
 viereen vielä viirikin.

 Seppelen soi Fanny, Eetu viirin.
 «Kas, ne yhtyi!» kuiskaten,
 Eetu Fannyn tanssimaan vie piiriin.
 «Ylhäällä», saa vastimen.